Diari Oficial de la Generalitat Valenciana


Sumari del DOGV 2448, del 13-02-1995 (1995/833804)

ORDRE de 30 de novembre de 1994, de la Conselleria d'Economia i Hisenda, per la qual acorda cedir al Consorci Provincial d'Alacant per als Serveis de Prevenció i Extinció d'Incendis l'ús d'un vehicle de rescat en altura (braç telescòpic articulat) marca Bronto Skylift, model BT 33-2TI.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/30/(1)/dof/vci/html**

### Dades del document

Número de DOGV
:   2448

Data del DOGV
:   13-02-1995

Secció del DOGV
:   DISPOSICIONS GENERALS

Número del document
:   1995/833804


Data del document
:   30-11-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 30 de novembre de 1994, de la Conselleria d'Economia i Hisenda, per la qual acorda cedir al Consorci Provincial d'Alacant per als Serveis de Prevenció i Extinció d'Incendis l'ús d'un vehicle de rescat en altura (braç telescòpic articulat) marca Bronto Skylift, model BT 33-2TI.   
La Secretaria General de la Conselleria d'Administració Pública ha proposat la cessió al Consorci Provincial d'Alacant per als Serveis de Prevenció i Extinció d'Incendis, l'ús d'un vehicle de rescat en altura (braç telescopi articulat) marca Bronto Skylift, model BT 33-2TI.  
La cessió del vehicle esmentat es considera necessària, amb la finalitat que siga utilitzada pels serveis d'emergència del consorci provincial esmentat.  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interès social.  
Vistes les competències que, en virtut del que disposa l'article 56.3 de la llei esmentada, corresponen a la Conselleria d'Economia i Hisenda, en relació amb els vehicles propietat de la Generalitat Valenciana.  
ORDENE:  
Article primer  
Cedir al Consorci Provincial d'Alacant per als Serveis de Prevenció i Extinció d'Incendis, l'ús d'un vehicle de rescat en altura tipus autobraç telescòpic articulat, marca Bronto Skylift, model BT 33-2TI, núm. de bastidor YV2FCCD5NA366564.  
Article segon  
La cessió s'efectua per un termini de 10 anys, sempre que es complesca la finalitat assenyalada en l'article anterior, i transcorregut aquest termini es podrà mantenir la cessió durant la resta de vida útil del vehicle.  
Article tercer  
El Consorci Provincial d'Alacant per als Serveis de Prevenció i Extinció d'Incendis es compromet, en aquesta cessió, a:  
- Disposar del personal idoni per a la utilització del vehicle per cadascuna de les seues seccions o unitats d'intervenció.  
- Conservar-lo amb suficients garanties de seguretat, a fi d'evitar-ne la pèrdura, el robament, el deteriorament o la destrucció.  
- Utilitzar-lo en totes les actuacions que es considere necessari, ocorregudes en el seu àmbit territorial d'actuació o altres i, si escau, a requeriment de les autoritats competents en matèria de protecció civil.  
- Fer-se càrrec de totes les despeses de conservació i manteniment del vehicle i de les assegurances corresponents, i de les despeses de repercussió de qualsevol tribut que puga recaure sobre la titularitat d'aquest.  
Article quart  
La cessió queda condicionada a la utilització del vehicle pels serveis d'emergència del Consorci Provincial d'Alacant per als Serveis de Prevenció i Extinció d'Incendis o a l'ús en altres finalitats en funció de les necessitats del consorci esmentat.  
Article cinquè  
La Generalitat Valenciana, a través de la Conselleria d'Administració Pública, es reserva el dret d'inspecció de l'ús i de l'estat del vehicle cedit, i podrà proposar l'anul.lació de la cessió si no es compleixen les condicions establertes en aquest document.  
Article sisè  
Aquesta cessió es formalitzarà en la corresponent acta de lliurament que serà subscrita pel director del Consorci Provincial d'Alacant per als Serveis de Prevenció i Extinció d'Incendis i pel director general d'Interior, de la Conselleria d'Administració Pública.  
València, 30 de novembre de 1994  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI